Document ID: 32006D0917

ODLOČBA KOMISIJE
z dne 11. decembra 2006
o določitvi finančnega prispevka Skupnosti za izdatke v okviru izrednih ukrepov za boj proti bolezni modrikastega jezika v Franciji leta 2004 in 2005
(notificirano pod dokumentarno številko C(2006) 6382)
(Besedilo v francoskem jeziku je edino verodostojno)
(2006/917/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Odločbe Sveta 90/424/EGS z dne 26. junija 1990 o odhodkih na področju veterine (1) in zlasti člena 3(3) Odločbe,
ob upoštevanju naslednjega:
(1)
V Franciji se je leta 2004 in 2005 pojavila bolezen modrikastega jezika. Pojav te bolezni je pomenil resno nevarnost za živino v Skupnosti.
(2)
Za preprečitev širjenja bolezni in pomoč pri njenem čimprejšnjemu izkoreninjenju, mora Skupnost v skladu z Odločbo 90/424/EGS finančno prispevati k upravičenim izdatkom držav članic zaradi izrednih ukrepov za boj proti tej bolezni.
(3)
Z Odločbo Komisije 2005/659/ES z dne 15. septembra 2005 o finančnem prispevku Skupnosti v okviru cepljenja proti bolezni modrikastega jezika v Franciji leta 2004 in 2005 (2) je bil dodeljen finančni prispevek Skupnosti k izdatkom Francije zaradi izrednih ukrepov za boj proti bolezni modrikastega jezika, izvedenih leta 2004 in 2005.
(4)
V skladu z navedeno odločbo je bil dodeljen prvi obrok v višini 150 000 EUR.
(5)
V skladu z navedeno odločbo mora plačilo preostalega prispevka Skupnosti temeljiti na vlogi, ki jo je Francija predložila 6. decembra 2005, in dokumentaciji, ki potrjuje zneske iz vloge.
(6)
Glede na navedeno je treba določiti skupni znesek finančnega prispevka Skupnosti k upravičenim stroškom v zvezi z ukrepi za izkoreninjenje bolezni modrikastega jezika, ki jih je Francija izvedla leta 2004 in 2005.
(7)
V skladu z rezultati pregledov, ki jih je izvedla Komisija v skladu z veterinarskimi pravili in pogoji za odobritev finančne podpore Skupnosti, se celotni predloženi znesek izdatkov ne more šteti za upravičenega.
(8)
Pripombe Komisije, metoda izračuna upravičenih izdatkov in končne ugotovitve so bile Franciji sporočene v pismu z dne 20. septembra 2006.
(9)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Skupni finančni prispevek Skupnosti za izdatke v zvezi z izkoreninjenjem bolezni modrikastega jezika v Franciji leta 2004 in 2005 se v skladu z Odločbo 2005/659/ES določi v višini 250 175 EUR.
Ker je bil prvi obrok v višini 150 000 EUR že plačan v skladu z Odločbo 2005/659/ES, se Franciji plača preostali znesek v višini 100 175 EUR.
Člen 2
Ta odločba je naslovljena na Republiko Francijo.
V Bruslju, 11. decembra 2006

Labels: 0
18
15
6